¿Por qué ye polo que naguo?, de Candela Fernández Solís
#000003
El sábadu entréguense los premios lliterarios y artísticos en llingua asturiana 2021
#000005
La conseyera de Cultura, Política Llingüística y Turismu, Berta Piñán, va presidir el sábadu que vien la gala d’entrega de los ocho premios lliterarios concedíos nel 2021 pol Gobiernu asturianu; una convocatoria enmarcada na política de promoción de la llingua asturiana como vehículu d’espresión lliteraria y artística. L’actu va facese’l sábadu 23 d’abril a les 17:30 hores na sala chill out de Llaboral Centru d’Arte, en Xixón, y va cuntar cola actuación del grupu Baxel.
#000006
La gala d’entrega de los premios lliterarios n’asturianu va reconocer a los autores premiaos nes convocatories de la Dirección Xeneral de Política Llingüística a lo llargo del 2021. L’añu pasáu impulsáronse dos categoríes nueves pa reconocer la meyor obra de narrativa moza, al traviés del Premiu «Enriqueta González Rubín», y la meyor traducción al asturianu col Premiu «Florina Alías». Eses dos disciplines súmense a los gallardones de poesía, lliteratura infantil y xuvenil, ensayu, teatru profesional, cómic y novela.
#000007
Pela primer vez, nel 2021 convocóse’l Premiu «Florina Alías» a la Meyor Traducción al asturianu. La traducción de La Biblia al asturianu, editada pola Sociedá Bíblica, foi la obra ganadora nesta primer edición, que se falló na inauguración de la Casina de la Traducción, na casa natal del escritor Fernán Coronas en Cadavéu; el xuráu destacó’l «aparatu filolóxicu desenvueltu pa traducir dende les llingües orixinales, el trabayu escomanáu lleváu a cabu a lo llargo de más de 30 años y la complexidá del mesmu».
#000009
El filólogu Ramón d’Andrés foi distinguíu cola ventésima séptima edición del Premiu «Máximo Fuertes Acevedo» d’Ensayu en llingua asturiana pola so obra Una ciencia sin enfotu, un títulu que’l xuráu valoró como «un manual básicu p’abrir los güeyos de cualquiera, filólogu o non, sobre la ciencia y la non-ciencia que consumimos, asimilamos y creyemos al falar de llingües nel día a día».
#000010
L’ilustrador y escritor Ángel de la Calle va recoyer el Premiu «Alfonso Iglesias» de Cómic n’asturianu na so decimotercer edición pola so obra Paez que nun foi ayeri. Ye un trabayu que según el xuráu merez el gallardón por «la madurez y l’equilibriu que presenta, la intriga que crea la historia, les referencies metalliteraries al mundu del cómic, la fidelidá y l’interés históricu, amás de la calidá llingüística del trabayu».
#000013
La propuesta contemporánea de Teatru Nun Tris La reina de la guapura de Leenane fíxose cola última edición del Premiu «Nel Amaro» de Teatru Profesional n’asturianu. Una pieza que’l xuráu valoró pol retratu que fai de la problemática irlandesa de la emigración, el conflictu llingüísticu y d’identidá.
#000014
A lo último, estrénase igualmente’l Premiu «Enriqueta González Rubín» de Narrativa Moza, pa menores de trenta y ún años, que premia nesta ocasión la novela No que cinca los seres de lleenda, de Blanca Fernández Quintana. La obra, de temática clásica y inspirada na mitoloxía asturiana, «abre un camín novedosu na narrativa asturiana actual», según el xuráu.
#000015
La Conseyería de Cultura, Política Llingüística y Turismu convoca tamién el Premiu «Camaretá» al Meyor Cantar, que na edición del 2021 ganaron Carla Armas y Rubén García, pero esti gallardón entregóse yá nel trescursu de la gala onde se dio a conocer el fallu del xuráu.
#000016